EkBass/fiwiki-20250220-pages-articles huggingface dataset:
Irakin sodan tappiot ja siviiliuhrit

Irakin sodan tappiot ja siviiliuhrit ovat eri sotivien osapuolten tuottamia kuolemia ja vammautumisia Irakin sodassa. == Irakin sodan tappiot ja siviiliuhrit vuoteen 2008 == Siviiliuhreista rekisteriä pitävä Iraq Body Count Project ilmoitti miehityksen seurauksineen vaatineen alkuvuoteen 2008 mennessä 82 349–89 867 siviiliuhria. Iraq Body Count Project ei laske sotilaskuolemia, ja sodassa kuolleiden irakilaissotilaiden määrästä on olemassa vain arvioita. Sodan ja sen seurausten kokonaiskuolleisuudesta tehty tieteellinen arvio julkaistiin The Lancet -lehdessä 2004, jonka mukaan Irakissa oli siihen mennessä kuollut noin 100 000 henkeä. Irakin hallitus ilmoitti joulukuussa 2006, että yli 12 000 irakilaispoliisia oli kuollut Saddamin kukistumisen jälkeen. Vuoden 2008 pääsiäiseen mennessä yhdysvaltalaisia sotilaita oli kuollut yli 4 000 ja kymmeniä tuhansia oli haavoittunut. Koska ”varsinaiset sotatoimet” olivat lähinnä ilmaiskuja tärkeisiin kohteisiin, tuona aikana kuolleiden koalition sotilaiden määrä oli varsin vähäinen. Suurin osa näistäkin menehtyi lähinnä erilaisissa onnettomuuksissa: helikopteri-, auto-, aseenkäsittely yms. Suurin osa koalition kuolinuhreista on tullut kapinallisten sissi-iskuissa sen jälkeen kun vanha hallinto oli kukistettu. Toimittajia on tapettu Irakissa sodan aikana 2003–2007 yhteensä 200. (vrt. toisessa maailmansodassa 68 ja Vietnamin sodassa 66). 31\. elokuuta 2005 jopa tuhat ihmistä kuoli Bagdadissa syntyneessä paniikissa kun šiiapyhiinvaeltajien keskuudessa levisi huhu tulossa olevasta itsemurhaiskusta. ==Köyhdytetty uraani== Raskasmetalliominaisuuksiensa takia köyhdytetty uraani on myrkyllistä, kuten kaikki metallit sisäänhengitettyinä. Yleinen väärinkäsitys STUK:in mukaan on, että köyhdytetty uraani säteilisi vaarallisesti. Suomen Säteilyturvakeskuksen mukaan köyhdytetty uraani ei säteile enempää kuin suomalainen porakaivovesi, ja köyhdytettyä uraania käytetään mm. sairaaloissa säteilysuojana. Yhdysvallat on käyttänyt Irakissa vuonna 2003 alkaneessa sodassa köyhdytettyä uraania sisältäviä ammuksia.Paju, Mia: Käyttikö Israel Libanonissa uraania? Yle käsikirjoitusarkisto.Uraaniaseiden kielto Euroopan poliittisessa maisemassa. Belgialainen näkökanta. Ria Verjauw. Bandepleteduranium.org Yksistään Basran kaupungin asuinalueille uraania on levinnyt yli 300 000 kg. Ammusten myrkyllinen uraanipöly on saastuttanut maaperää ja vesivaroja. Alueella on sittemmin todettu 5-kertainen määrä syöpäsairauksia sotaa edeltävään aikaan verrattuna. Vastasyntyneillä on saastuneella alueella paljon epämuodostumia ja kasvaimia. Yhdysvaltain omien sotilaiden säteilymyrkytyksiin on alettu hiljalleen heräämään ja perätty Bushin hallituksen vastuuta. Muun muassa Euroopan neuvosto on ottanut kantaa köyhdytettyä uraania sisältävien sotatarvikkeiden käytön kieltämiseksi. == Lähteet == == Aiheesta muualla == Tappiot ja siviiliuhrit
Panevėžysin rautatieasema

Panevėžysin rautatieasema () on Liettuan neljänneksi suurimman kaupungin Panevėžysin rautatieasema Liettuan rautateiden (Lietuvos Geležinkeliai) melko hiljaisella poikittaisradalla maan pohjoisosissa. Rautatie kaupunkiin saapui 1873 Venäjän keisarikunnan rakentaessa Radviliškis–Panevėžys–Rokiškis–Latvian Daugavpils -rataosuuden Liettuan pohjoisosiin; Panevėžysin merkitys kauttakulkuliikenteen paikkakuntana kasvoi. Vuonna 1899 rakennettiin myös ensimmäinen kapearaiteinen rata kaupungista. Baltian maiden itsenäistymisen seurauksena Panevėžysin kautta kulkenut raideliikenne hiljentyi merkittävästi 1990-luvun alussa, sillä vielä Neuvostoliiton aikana jatkunut liikenne Venäjältä Daugavpilsin kautta Liettuan pohjoista poikittaisrataa pitkin esimerkiksi Klaipėdaan paljolti tyrehtyi. Kapearaiteisella Panevėžysista itäkaakkoon johtavalla Panevėžys–Anykščiai–Rubikiai-radalla liikennöidään yhä kesäisin ja syksyisin 2011, ainakin radan Anykščiai–Rubikiai-osuudella. == Lähteet == == Aiheesta muualla == * Liettuan pohjoisosien kapearaiteisen Panevėžys – Anykščiai – Rubikiai radan (68.4 km) kartta ja sivusto * Kapearaiteinen rautatieosuus Panevėžys – Anykščiai – Rubikiai, 68,4 km * Liettuan rautateiden reittihaku (litrail.lt) * Baltian rataverkon kartta Luokka:Liettuan rautatieliikennepaikat Luokka:Panevėžysin lääni
Werner Karsten

Oskar Werner Karsten (11. maaliskuuta 1870 Viipuri – 24. kesäkuuta 1930 Turku) oli suomalainen prokuristi, opettaja ja ruotsin kielellä kirjoittanut kirjailija. Karstenin vanhemmat olivat alikapteeni, tilanomistaja Theodor Karsten ja Sofia Wilhelmina Winter. Hän pääsi ylioppilaaksi Viipurin lyseosta 1890 ja opiskeli sitten Helsingin yliopistossa. Karsten toimi konttoripäällikkönä eri helsinkiläisyrityksissä ja vuosina 1912–1930 hän oli P. C. Rettig & Co:n prokuristina Turussa. Karsten opetti myös kauppaoppilaitoksissa ja kansanopistoissa sekä vuosina 1919–1928 Åbo Akademissa. Karsten oli naimisissa vuodesta 1898 Fanny Irene Lundellin kanssa. == Teoksia == * Roliga bilder, text af W. K-n. K. Fazer, Helsingfors 1904 == Lähteet == * * Luokka:Suomalaiset opettajat Luokka:Suomenruotsalaiset kirjailijat Luokka:Vuonna 1870 syntyneet Luokka:Vuonna 1930 kuolleet
Topi Orpana

Topi (Tobias) Orpana (22. maaliskuuta 1886 Käkisalmi – 24. joulukuuta 1930 Käkisalmi) oli suomalainen runoilija joka käytti nimimerkkiä Juhani Suur- Juhola.Ylioppilasmatrikkelin mukaan syntymäpäivä oli 29. maaliskuuta. Orpanan vanhemmat olivat maanviljelijä Matti Orpana ja Helena Komonen. Hän pääsi ylioppilaaksi Sortavalan reaalilyseosta 1905 ja opiskeli Helsingin yliopistossa valmistuen filosofian kandidaatiksi 1910. Topi Orpana oli aluksi toimittajana Suomalainen Kansa-lehdessä ja sen lakattua ilmestymästä hän siirtyi Tampereen Sanomiin ja sieltä 1913 Käkisalmen Sanomat-lehteen, jossa hän oli työssä 11 vuotta. Orpana oli sitten vuoden ajan opettajana Sakkolan Vilakkalan kansakoulussa ja kaksi vuotta Joensuussa kokoomuspuolueen piirisihteerinä ja Karjalainen-lehden toimittajana. Hän muutti sitten takaisin Käkisalmelle ja kirjoitti Käkisalmen Sanomat- ja Karjalainen-lehtiin sekä muihinkin karjalaisiin lehtiin. Vuonna 1911 Orpana julkaisi salanimellä Juhani Suur-Juhola runokokoelman ja myöhemmin hän kirjoitti vielä tilapäisrunoja.Topi Orpana, Käkisalmen Sanomat, 30.12.1930, nro 147, s. 2, Kansalliskirjaston digitaaliset aineistot == Teoksia == Nimimerkillä Juhani Suur-Juhola: * Talven tullessa : runoja. Yrjö Weilin, Helsinki 1911 == Lähteet == * * Ylioppilasmatrikkeli 1905, matrikkelinumero 29915 ===Viitteet=== == Aiheesta muualla == * Vapaasti ladattavia Topi Orpanan (Juhani Suur-Juhola) e-kirjoja Projekti Lönnrotilta Luokka:Suomalaiset toimittajat Luokka:Suomalaiset runoilijat Luokka:Vuonna 1886 syntyneet Luokka:Vuonna 1930 kuolleet
U. J. Vuorjoki

Uuno Johannes (Hannes) Vuorjoki, sukunimi vuoteen 1906 Wegelius (15. huhtikuuta 1877 Helsinki – 15. kesäkuuta 1944 Helsinki) oli suomalainen opettaja ja venäjänkielisen kirjallisuuden suomentaja. Vuorjoen vanhemmat olivat seminaarin lehtori Wilhelm Wegelius ja Hanna Stenbäck. Hän pääsi ylioppilaaksi Jyväskylän lyseosta 1897 ja opiskeli sitten Helsingin yliopistossa valmistuen filosofian kandidaatiksi 1904. Vuorjoki toimi oppikoulun opettajana Helsingissä 1904–1919 ja vuodesta 1924 hän oli leimaverokonttorin kontrollöörinä. Vuorjoki oli naimisissa vuodesta 1907 Ellen (Helena) Maria Leanderin kanssa. == Teoksia == * Suomalais-venäläinen kauppasanakirja / Finsko-russkïj kommerčeskïj slovar. Otava 1916 == Suomennoksia == * M. Artsyibashew : Kauhistus : valikoima kertoelmia; venäjän kielestä suomentanut U. J. Vuorjoki. Vihtori Kosonen, Helsinki 1909 * Ivan Turgenev : Lemmentarina. E. V. Ponkala, Helsinki 1913 * Ivan Turgenev : Valkama. Otava 1913 * Pierre Alexis de Ponson du Terrail : Rocambole 4 : Herttasotamies-kerhon salaisuudet. Karisto 1922 == Lähteet == * * Luokka:Suomalaiset opettajat Luokka:Suomentajat Luokka:Vuonna 1877 syntyneet Luokka:Vuonna 1944 kuolleet
Sen pituinen se

Sen pituinen se (Ils se marièrent et eurent beaucoup d'enfants) on vuonna 2004 kuvattu draamakomedia. Elokuvan pääosissa nähdään muun muassa Charlotte Gainsbourg, Yvan Attal, Alain Chabat, Alain Cohen ja Emmanuelle Seigner. Johnny Depp tekee elokuvassa pitkän cameoroolin. Elokuvan on ohjannut ja käsikirjoittanut Yvan Attal. Suomen televisiossa elokuvaa on esitetty nimellä Sen pituinen se. Viitattu 15.8.2011. == Lähteet == Luokka:Vuoden 2004 ranskalaiset elokuvat Luokka:Ranskalaiset draamakomediaelokuvat
Triathlon kesäolympialaisissa 2012

Lontoon 2012 kesäolympialaisissa triathlonin kilpailut käytiin 4. elokuuta (naiset) ja 7. elokuuta (miehet). Kilpailupaikkana toimi Hyde Park lähimaastoineen. Kilpailijoita oli 110, joista miehiä 55 ja naisia 55. ==Mitalistit== Laji Kulta Hopea Pronssi Miehet Alistair Brownlee Francisco Javier Gómez Noya Jonathan Brownlee Naiset Nicola Spirig Lisa Nordén Erin Densham == Karsinta == Kilpailu Päivämäärä Isäntämaa Kisapaikkoja (miehet/naiset) Maapaikkoja lunastaneet (miehet) Maapaikkoja lunastaneet (naiset) Olympiakarsinta 6. – 7. elokuuta 2011 Lontoo 3/3 (kaksi maapaikkaa), , , ASTC:n Aasianmestaruuskisat 2011 24. – 25. syyskuuta 2011 Mehua Lake Yilan County 1/1 Pan-Amerikan kisat 23. lokakuuta 2011 Puerto Vallarta 1/1 ETU:n Euroopanmestaruuskisat 17. – 22. huhtikuuta 2011 Eilat 1/1 OTU:n Oseanianmestaruuskisat 10. maaliskuuta 2012 Devonport 1/1 Afrikan karsintakilpailu 31. maaliskuuta 2012 Le Morne 1/1 Maailmanrankingin perusteella 31. toukokuuta 2012 45/45 Kolmikantakomissio valitsee 1. toukokuuta – 9. heinäkuuta 2012 2/2 ==Aiheesta muualla== * Triathlon Lontoon 2012 olympialaisten sivuilla Luokka:Kesäolympialaiset 2012 2012
Anna Kärki

Anna-Liisa (Anna) Kärki (1863 Pyhäjoki – 1934 Helsinki) oli suomalainen näytelmäkirjailija ja pakinoitsija. Hän käytti myös nimimerkkiä Anna-Liisa. == Näytelmiä == * Puoskarit : yksinäytöksinen kansannäytelmä. Tekijä, Porvoo 1908 * Kun on äänioikeus : Tosi tapaus Helsingissä vaalien alla : vuorokeskustelu. * Pikkulan tuvassa : yksinäytöksinen näytelmä. == Lähteet == * == Aiheesta muualla == Luokka:Suomalaiset näytelmäkirjailijat Luokka:Pakinoitsijat Luokka:Vuonna 1863 syntyneet Luokka:Vuonna 1934 kuolleet
A. Salmela

Aleksanteri (Aleksander) Salmela, sukunimi aik. Lindholm (25. heinäkuuta 1862 Kangasala – 12. tammikuuta 1936 Tampere) oli suomalainen oppikoulun opettaja ja runoilija.Suomen kirjailijat-tietokannan mukaan Salmela kuoli 13. tammikuuta 1935 Tampereella Salmelan vanhemmat olivat räätäli Johan Lindholm ja Johanna Heikintytär. Hän pääsi ylioppilaaksi Hämeenlinnan lyseosta 1888 ja opiskeli Helsingin yliopistossa valmistuen filosofian kandidaatiksi 1895. Salmela toimi Uudenkaupungin yhteislyseon suomen kielen ja historian opettajana sekä koulun johtajana 1900–1910 ja sen jälkeen Joensuun lyseon historian, maantiedon ja suomen kielen nuorempana lehtorina 1910–1927. == Teoksia == * Salokannel : alkusointuja Kalevalajuhliin. Tekijä, Kangasala 1935 == Lähteet == * * ===Viitteet=== Luokka:Suomalaiset opettajat Luokka:Suomalaiset runoilijat Luokka:Vuonna 1862 syntyneet Luokka:Vuonna 1936 kuolleet
Caterine Ibargüen

Caterine Ibargüen Mena (s. 12. helmikuuta 1984 Apartadó, Antioquia)Caterine Ibargüen Sports Reference LLC. Viitattu 15.8.2011 on kolumbialainen yleisurheilija. Päälajissaan kolmiloikassa hän on voittanut olympiakultaa ja kaksi maailmanmestaruutta. Ibargüén aloitti uransa korkeushyppääjänä. Hän on voittanut korkeushypyssä Etelä-Amerikan mestaruuden vuosina 2005, 2006, 2007 ja 2009. Alle 18-vuotiaiden MM-kisoissa 1999 hän karsiutui loppukilpailusta. Korkeushypyssä hän kilpaili myös Ateenan olympialaisissa 2004, Helsingin MM- kisoissa 2005, Berliinin MM-kisoissa 2009 sekä Moskovan sisäratojen MM- kisoissa 2006, joissa joka kerralla karsiutui loppukilpailusta. Alle 20-vuotiaiden MM-kilpailuissa 2002 hän kilpaili kolmiloikassa karsiutuen loppukilpailusta. Vuonna 2010 Ibargüen keskittyi kolmiloikkaan ja ylitti tuona vuonna ensimmäisen kerran 14 metriä. Kesällä 2011 hän paransi kolmiloikan Etelä-Amerikan ennätystä neljästi. Kolmiloikassa hän on voittanut Etelä- Amerikan mestaruuden vuosina 2009 ja 2011. Daegun MM-kilpailuissa 2011 hän sijoittui kolmanneksi tuloksella 14,84 m. Saman vuoden Pan-Amerikan kisoissa hän voitti kolmiloikan tuloksella 14,92 m ja sijoittui pituushypyssä kolmanneksi tuloksella 663 cm. Lontoon olympialaisissa 2012 hän sijoittui toiseksi tuloksella 14,80 m. Moskovan MM-kilpailuissa 2013 hän voitti maailmanmestaruuden tuloksella 14,85 m. 18\. heinäkuuta 2014 Ibargüen paransi Etelä-Amerikan ennätyksen lukemiin 15,31 m. Vuonna 2015 hän voitti kultaa Pan- Amerikan kisoissa myötätuulituloksella 15,08 m ja Pekingin MM-kilpailuissa tuloksella 14,90 m. Riossa 2016 Ibargüen voitti olympiakultaa tuloksella 15,17 m. Lontoon MM-kilpailuissa 2017 hän sai hopeaa tuloksella 14,89. Hän voitti maanosien cupissa 2018 pituushypyn Kolumbian ennätystuloksella 693 ja kolmiloikan tuloksella 14,76. Dohan MM-kilpailuissa 2019 hän saavutti kolmiloikassa pronssia tuloksella 14,73. Vuonna 2021 järjestetyissä Tokion olympialaisissa hän oli kymmenes. == Henkilökohtaiset ennätykset == :Lähde: IAAF ja Tilastopaja ;Ulkoradat *Korkeushyppy: 193 (2005) *Pituushyppy: 693 NR (2018) *Kolmiloikka: 15,31 NR (2014) *Seitsenottelu: 5742 (2009) ;Sisäradat *Korkeushyppy: 181 (2006) == Lähteet == == Aiheesta muualla == * Luokka:Kolumbialaiset kolmiloikkaajat Luokka:Kolumbialaiset korkeushyppääjät Luokka:Kolumbialaiset olympiavoittajat Luokka:Vuonna 1984 syntyneet Luokka:Elävät henkilöt
Thomas Smith

Thomas Smith (k. 1767) oli englantilainen taidemaalari. Hän syntyi Derbyssä ja asui siellä suuren osan elämästään. Taiteilijana hän oli itseoppinut, mutta hänen englantilaisia maisemia kuvaavat maalauksensa saivat suurta suosiota jo Smithin elinaikana. Hän ikuisti töihinsä tunnettuja kauniita maisemia Derbyshirestä, Yorkshirestä ja lähialueilta. Monien töiden pohjalta tehtiin kuparipiirroksia joita vedostettiin ja myytiin Smithin itsensä tai Boydellin kustantamon julkaisemina. Vuonna 1769 hän julkaisi neljän maiseman sarjan Roomasta, työt perustuivat James Basiren tekemiin luonnoksiin.Freeman Marius O'Donoghue: Smith, Thomas (d.1767). Dictionary of National Biography, 1885-1900, Volume 53 Wikisource Smithin töitä on Derbyn kaupunginmuseon kokoelmissa.Derbyshire Heritage: visual artists Arts Derbyshire Smithin pojasta John Raphael Smithistä tuli kuuluisa taiteilija ja kuparipiirrosten tekijä, myös toinen poika Thomas Correggio maalasi miniatyyrejä. == Teoksia == *Four Views of the Lakes in Cumberland, painted and engraved by Thomas Smith of Derby. Published by John Boydell in 1767. * A collection of 40 views in the Peak, in Derbyshire, Painted by Thomas Smith of Derby, and engraved by Vibares and others. Publ. by John Boydell. 1769 == Lähteet == == Aiheesta muualla == Luokka:Brittiläiset taiteilijat Luokka:Englantilaiset taidemaalarit Luokka:Syntymävuosi puuttuu Luokka:Vuonna 1767 kuolleet
DR1

DR1 on Tanskan yleisradioyhtiö DR:n 2. lokakuuta 1951 perustettu televisiokanava. Se näkyy Tanskassa kanavapaikalla 1. DR1:llä on sisarkanava, DR2. Kanavan kulmakiveksi on muodostunut kahdesti illassa kello 18:30 ja 21 lähetettävä uutisohjelma TV Avisen, jota katsoo joka ilta arviolta noin miljoona tanskalaista. Luokka:Tanskalaiset televisiokanavat Luokka:Vuonna 1951 perustetut televisiokanavat Luokka:Danmarks Radio
Eldon Squaren ostoskeskus

Eldon Squaren ostoskeskus on ostoskeskus Newcastle upon Tynessä, Englannissa. Vanha Eldon Squaren aukio rakennettiin 1825–1831, ja sen suunnittelivat arkkitehdit Thomas Oliver ja John Dobson. Se oli alkujaan yksityinen puutarha, mutta se avattiin yleisölle 1915. Aukio kuitenkin jäi 1970-luvulla rakennetun ostoskeskuksen alle. Ostoskeskuksessa on nykyään yli 150 liikettä ja ravintiloita. Ostoskeskuksen pääomistaja on Capital Shopping Centres. Newcastlen kaupunki omistaa ostoskeskuksesta 40%. == Lähteet == == Aiheesta muualla == *Ostoskeskuksen kotisivut Luokka:Newcastle upon Tynen rakennukset ja rakennelmat Luokka:Yhdistyneen kuningaskunnan kauppa- ja ostoskeskukset
Redutti Kotka

Redutti Kotka on Kotkassa Kotkansaaren länsilaidalla sijaitseva Ruotsinsalmen merilinnoitukseen aikoinaan kuulunut pieni linnoitusrakenne, Redutti 1790-luvulta. Se on entisöity ja sinne perustettiin vuonna 2002 yrttipuutarha, jossa kasvatetaan noin sataa erilaista yrtti- ja lääkekasvia joiden nimikyltit ovat myös pistekirjoituksella varustettuja. Puutarhan yleissuunnittelun on tehnyt Kotkan puistotoimi ja kasvisuunnitelman Anneli Miekk-oja. == Lähteet == == Aiheesta muualla == * Luokka:Kotkan linnoitukset Luokka:Kotkan puistot Luokka:Suomen 1700-luvulla rakennetut rakennukset ja rakennelmat
Mike Tomlin

Mike Tomlin (s. 15. maaliskuuta 1972 Newport News, Virginia) on yhdysvaltalainen amerikkalaisen jalkapallon valmentaja. Hän aloitti valmentajanuransa NFL:ssä vuonna 2001 Tampa Bay Buccaneersin organisaatiossa Tony Dungyn alaisuudessa. Vuonna 2006 josta hän siirtyi Minnesota Vikingsin puolustuksen koordinaattoriksi ja vuotta myöhemmin Pittsburgh Steelers palkkasi hänet päävalmentajakseen. Tomlin on johtanut Steelersin Super Bowliin kahdesti. Vuonna 2008 joukkue voitti loppuottelussa Arizona Cardinalsin ja vuonna 2010 tuli tappio Green Bay Packersille. Tomlin on nuorin Super Bowlin voittanut valmentaja. Luokka:Yhdysvaltalaiset amerikkalaisen jalkapallon valmentajat Luokka:Vuonna 1972 syntyneet Luokka:Elävät henkilöt
Bill Cowher

William Laird "Bill" Cowher (s. 8. toukokuuta 1957 Pittsburgh, Pennsylvania) on yhdysvaltalainen amerikkalaisen jalkapallon valmentaja. Hän toimi Pittsburgh Steelersin päävalmentajana NFL:ssä 15 kauden ajan vuosina 1992-2006. Bill Cowher Pro Football Reference Steelers pelasi Cowherin johdolla Super Bowlissa kahdesti. Kaudella 1995 Dallas Cowboys osoittautui paremmaksi, mutta kaudella 2005 joukkue voitti mestaruuden kaatamalla Seattle Seahawksin. Erottuaan Steelersin päävalmentajan tehtävästä kauden 2006 jälkeen Cowher on toiminut TV-kommentaattorina CBS kanavalla. == Lähteet == Luokka:Yhdysvaltalaiset amerikkalaisen jalkapallon valmentajat Luokka:Vuonna 1957 syntyneet Luokka:Elävät henkilöt
Raheem Morris

Raheem Morris (s. 3. syyskuuta 1976 Irvington, New Jersey) on yhdysvaltalainen amerikkalaisen jalkapallon valmentaja, joka toimi NFL:n Tampa Bay Buccaneersin päävalmentajaksi vuosina 2009–2011. Tammikuussa 2024 Atlanta Falcons palkkasi Morrisin päävalmentajakseen. https://www.sportsnet.ca/nfl/article/report- falcons-to-hire-raheem-morris-as-next-head-coach/ == Lähteet == Luokka:Yhdysvaltalaiset amerikkalaisen jalkapallon valmentajat Luokka:Vuonna 1976 syntyneet Luokka:Elävät henkilöt
Toivo Raita

Toivo Raita, sukunimi vuoteen 1922 Espoo (13. maaliskuuta 1893 Sippola – 4. elokuuta 1933 Sippola) oli suomalainen työläis- ja näytelmäkirjailija. Kansakoulun käynyt Toivo Raita, jonka isä oli seppä työskenteli sepän apulaisena ja sähköasentajana eri puolilla Etelä-Suomea. Viimeksi hän toimi sähkölaitoksen hoitajana Sippolassa. Toivo Raita aikoi aluksi romaanikirjailijaksi ja hän kirjoitti myös runoja joita julkaistiin työväenlehdissä. Hänet tunnettiin kuitenkin parhaiten näytelmäkirjailijana. Hän kirjoitti vakavia draamoja ("Älkää tuomitko","Suuri päämäärä", "Mitä olen minä tehnyt?", "Näkymätön ohjaaja") ja lisäksi komedioita ja satiirisia huvi- ja seuranäytelmiä (komediat "Kultaisen miekan ritari", "Varokaa! Korkeajännite" sekä seuranäytelmät "Kujeileva onnetar","Maa ja maailma", "Ei lemmestä leluksi"). Raidan näytelmiä esitettiin varsinkin Kotkan, Tampereen, Viipurin ja Turun teattereissa. Toivo Raita kuollut, Eteenpäin, 07.08.1933, nro 89, s. 3, Kansalliskirjaston digitaaliset aineistotToivo Raita kuollut, Kansan Lehti, 07.08.1933, nro 179, s. 3, Kansalliskirjaston digitaaliset aineistot == Teoksia == * Alas sota! : rajuja riimejä, tekijät Toivo Raita ja Jali Joutsen. Työläiskynäilijäin kustannusliike, Helsinki 1917 * Pettymyksiä : kertomus. Arthur Runehjelm, Helsinki 1918 * Ei lemmestä leluksi : 1-näytöksinen näytelmä. K.K:n juhlaohjelmakirjasia n:o 7. Kulutusosuuskuntien keskusliitto, Helsinki 1926 * Suuri päämäärä : näytelmä. 1927 * Kultaisen miekan ritari : 4-näytöksinen huvinäytelmä. Kansanvallan näytelmistö n:o 3. Kansanvalta, Helsinki 1928 * Kujeileva onnetar : 3-näytöksinen huvinäytelmä. Kansanvallan näytelmistö n:o 7. Kansanvalta, Helsinki 1929 * Elämän velka : 1-näytöksinen tilannekuva. Toivo Raita, Valkeala 1930 * Mitä olen minä tehnyt : nelinäytöksinen näytelmä. Werner Söderström oy:n näytelmäsarja 120. WSOY 1930 * Stenka Rasin : 4-näytöksinen näytelmä kuuluisasta kasakkapäälliköstä. Toivo Raita, Valkeala 1930 * Korkeajännite - varokaa! : näytelmä. 1931 * Maa ja maailma : radiokuunnelma. 1933 * Heikompi astia : 3-näytöksinen tragikomedia. 1920-luvulla == Lähteet == * * Kymenlaakson kirjailijat : Toivo Raita Luokka:Suomalaiset näytelmäkirjailijat Luokka:Vuonna 1893 syntyneet Luokka:Vuonna 1933 kuolleet
Perctarit

Perctarit (638 tai 642–688), joka tunnettiin myös nimillä Pertharit tai Berthari, oli yhdessä veljensä Godepertin kanssa langobardien kuningas vuosina 661–662. He olivat edeltäjänsä Aripertin poikia. Perctaritin hallintokaupunki oli Milano ja Godepertin Pavia. Veljekset kuuluivat eri uskontokuntiin: Perctarit oli katolinen ja Godepert areiolainen. He alkoivatkin sotia keskenään, ja Godepert kutsui apuun Beneventon herttua Grimoaldin. Grimoald kuitenkin petti Godepertin ja murhautti hänet nousten itse valtaan. Godepertin murhan jälkeen Perctarit pakeni avaarien luo. Hän palasi joksikin aikaa, mutta pakeni uudestaan, tällä kertaa frankkien valtakuntaan. Grimoaldin kuoltua Perctarit palasi valtaistuimelle uudestaan vuonna 671. Palatessaan hän syrjäytti Grimoaldin pojan Garibaldin ja hallitsi vuoteen 688 asti. Toisen valtakautensa aikana Perctarit vakiinnutti katolisen uskon aseman, joskaan hän ei tunnustanut paavin johtavaa asemaa. Perctarit teki myös rauhan Bysantin kanssa. Vuonna 678 hän nosti Cunincpertin kanssahallitsijakseen. Perctarit kuoli salamurhan uhrina vuonna 688. ==Lähteet== Luokka:Langobardien kuninkaat Luokka:Vuonna 688 kuolleet
Jon Gruden

Jon David Gruden (s. 17. elokuuta 1963 Sandusky, Ohio) on yhdysvaltalainen amerikkalaisen jalkapallon valmentaja. Hän valmensi NFL:ssä Oakland Raidersia vuosina 1998–2001 ja 2018-2021 sekä Tampa Bay Buccaneersia vuosina 2002–2008. Saatuaan potkut Buccaneersista Gruden toimi kommentaattorina ESPN-kanavalla yhdeksän vuotta. Tammikuussa 2018 Raiders palkkasi Grudenin toisen kerran päävalmentajakseen ennätysmäisellä kymmenen vuoden mittaisella sadan miljoonan dollarin sopimuksella.Jon Gruden names Oakland Raiders head coach. ESPN.com Viitattu 7.1.2018. Hän joutui eroamaan tehtävästään kesken kauden 2021, kun julkisuuteen vuosi Grudenin lähettämiä sähköposteja, jotka sisälsivät rasistisia, naisia loukkaavia ​​ja homofobisia solvauksia.Raiders Coach Resigns After Homophobic and Misogynistic Emails nytimes.com. Viitattu 8.12.2021. Gruden johdatti Buccaneersin Super Bowlin voittoon kaudella 2002.Pro Football Reference. Viitattu 7.1.2018. == Lähteet == Luokka:Yhdysvaltalaiset amerikkalaisen jalkapallon valmentajat Luokka:Vuonna 1963 syntyneet Luokka:Elävät henkilöt
Jack Del Rio

Jack Del Rio (s. 4. huhtikuuta 1963 Castro Valley, Kalifornia) on yhdysvaltalainen amerikkalaisen jalkapallon valmentaja. Del Rio pelasi NFL:ssä 11 kautta tukimiehenä edustaen viittä eri seuraa.http://www.nfl.com/player/jackdelrio/2500366/profile Hän aloitti valmentamisen vuonna 1997 ja vuonna 2003 hän seurasi Tom Coughlinia Jacksonville Jaguarsin päävalmentajana. Hän toimi Jaguarsin valmentajana vuoteen 2011 saakka. Vuosina 2012–2014 Del Rio toimi Denver Broncosin puolustuksen koordinaattorina. Kaudella 2013 Del Rio toimi myös päävalmentaja John Foxin sijaisena, kun Fox joutui sydänleikkaukseen. Del Rion alaisuudessa Broncosin puolustus oli liigan eliittiä ja joukkue pelasi myös Super Bowlissa. Tammikuussa 2015 Del RIo siirtyi Oakland Raidersin päävalmentajaksi.http://espn.go.com/nfl/story/_/id/12168040/oakland-raiders- hire-jack-del-rio-head-coach Del Rion toisella kaudella Raiders voitti 12 ottelua ja pääsi pudotuspeleihin. Myös nuori pelinrakentaja Derek Carr nousi liigan parhaiden pelinrakentajien joukkoon. Kauden jälkeen Del Rio allekirjoitti 4 vuoden jatkosopimuksen. Kausi 2017 Raiders kuitenkin taantui ja joukkue voitti vain 6 peliä. Seura päätti kauden jälkeen neuvotella päävalmentajan paikkasta ESPN-kommentaattori ja Super Bowl-voittaja Jon Grudenin kanssa. Del Rio sai potkut.https://www.usatoday.com/story/sports/nfl/raiders/2017/12/31/jack-del- rio-fired-oakland-raiders/993427001/ == Lähteet == Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset amerikkalaisen jalkapallon valmentajat Luokka:Vuonna 1963 syntyneet Luokka:Elävät henkilöt
Deep Tracts of Hell

Deep Tracts of Hell on norjalaisen black metal -yhtye Aura Noirin vuonna 1998 julkaistu albumi. == Kappaleet == # # # # # # # # # # == Kokoonpano == * Aggressor − Kitarat, basso, rummut, laulu * Apollyon − kitarat, basso, rummut, laulu * Blasphemer − kitara === Muut tekijät === * Knut Magne − tuottaja, äänittäjä * Garm Backbone − tuottaja, äänittäjä * Håkon Harris − valokuvat, grafiikka * TurboNatas Tsagabbar − layout == Aiheesta muualla == * * Deep Tracts of Hell discogs.com -sivustolla Luokka:Vuoden 1998 albumit Luokka:Aura Noirin albumit
Poritidae

Poritidae on kivikorallien heimo, jonka nimi liittyy koralliitin huokoiseen rakenteeseen. Ne ovat levinneet laajalle, ja niitä tavataan yleensä riuttojen suojanpuoleisilla rinteillä ja laguuneissa. Porites-lajit muodostavat pääosan Papua-Uuden-Guinean riutoista.Family Porotidae Pierre Madl: Classification of Scleractinian (Stony) Corals. Saltzburgin yliopisto. Viitattu 15.8.2011 Useimmat Porites- ja Goniopora-lajit ovat yksineuvoisia, eli kukin yhdyskunta tuottaa vain yhdentyyppisiä sukusoluja. Heimon koralleja kasvatetaan myös riutta-akvaarioissa, joissa niitä kutsutaan joskus kukkaruukkukoralleiksi ulkonäkönsä takia. Niitä pidettiin ennen vaikeina hoidettavina, mutta vankeudessa kasvaneet yksilöt ovat osoittautuneet helppohoitoisemmiksi.Poritidae Corals Salty Underground (myös hyviä kuvia) == Heimoon kuuluvia sukuja == * Stylaraea * Poritipora * Goniopora * Alveopora * Porites == Lähteet == Luokka:Kivikorallit
Nokia E6-00

Nokia E6-00 (lyhyemmin pelkkä E6) on matkapuhelinvalmistaja Nokian huhtikuussa 2011 julkaistu QWERTY-näppäimistöllä sekä kosketusnäytöllä varustettu yrityskäyttöön suunnattu älypuhelin. E6 tuli myyntiin kesäkuussa 2011. Käyttöjärjestelmänä siinä on Symbian Anna. Puhelimen kehykset ovat ruostumatonta terästä. E6:n hinta oli noin 340 euroa ilman veroja. Sitä sai mustana, valkoisena ja hopeanharmaana. == Tietoja == === Verkkohteydet === Nokia E6:sta on mahdollisuus käyttää tietokoneen modeemina sekä WLAN- tukiasemana. === Virrankulutus === Nokia E6:ssa on 1500mAh BP-4L-akku (Li- Ion). Videon toistoa (H.264, 720p, maks. 30 kuvaa sekunnissa) on maks. 9 tuntia ja videokuvausta (H.264, 720p, maks. 25 kuvaa sekunnissa) maks. 4 tuntia 40 minuuttia. === Sähköposti === Nokia E6 tukee seuraavia sähköpostin liitetiedostoja: doc, xls, pdf, zip ja ppt. HTML-sähköpostit ovat myös tuettu sekä sähköpostin saa aloitusnäyttöön widgetiksi. E6:ssa on Microsoft Communicator Mobile-tuki sekä Mail for Exchange-sovellus. === Internetselain === *Merkintäkielet: xHTML/HTML/MP/WML/CSS *Protokollat: HTTP v1.1/WAP *JavaRunTime 2.2 Symbianille *Qt 4.6.2 *Web Run Time 7.2 *Flash Lite 4.0 *TCP/IP-tuki *Visual History/HTML/JavaScript-tuki *Nokia Haku-sovellus === Paikannus === Nokia E6:ssa on integroitu GPS- ja A-GPS-paikannus, WLAN- paikannus sekä kompassi. Navigointiin siinä on Ovi Kartat. Kartat voi ladata joko WLANin kautta suoraan puhelimeen tai tietokoneen kautta Ovi Suite- sovelluksen avulla. === Muita sovelluksia === Muita E6:ssa olevia sovelluksia ovat kalenteri, kontaktit, Ovi Kauppa, Office-tiedostojen muokkaussovellus, valokuvien ja videoiden muokkaussovellukset, tehtäväluettelo, muistio, ääninauhuri, laskin ja kello.Yhteystiedot, kalenterin ja muistion saa synkronoitua Microsoft Outlookin kanssa. === Muuta === ==== Tunnistimet ==== E6:ssa on valoisuustunnistin, kiihtyvyystunnistin sekä läheisyystunnistin. ==== Fyysiset näppäimet ==== E6:ssa on QWERTY-näppäimistön lisäksi soittonäppäin, lopetusnäppäin, aloitusnäyttönäppäin, kalenterinäppäon, virtanäppäin, sähköpostinäppäin, lukitusnäppäin, äänenvoimakkuuden säätönäppäimet sekä mykistysnäppäin. == Lähteet == * Nokia E6-00 - GSMArena * Nokia E6-00 tarkka tuoteseloste - Nokian omat sivut == Aiheesta muualla == * Nokia E6-00 - Tuki * Käyttöohjeet E06-00 Luokka:Wi-Fi-laitteet Luokka:QWERTY- matkapuhelimet Luokka:Symbian-pohjaiset laitteet Luokka:Vuoden 2011 matkapuhelimet
Dendrophylliidae

Dendrophylliidae on kivikorallien heimo, joka on saanut tieteellisen nimensä kreikan sanoista dendron, puu ja phyllon, lehti. Joidenkin lajien kasvutapa onkin puumainen, mutta ei kaikkien.Family Dendrophylliidae Pierre Madl: Classification of Scleractinian (Stony) Corals. Saltzburgin yliopisto. Viitattu 15.8.2011 Heimon lajeja tunnetaan fossiileista varhaisliitukaudelta alkaen, ja nykyisin ne ovat levinneet maailman kaikille merille Pohjanmereltä Etelämerelle asti, pinnasta 2500 metrin syvyyteen. Lajeja tunnetaan kaikkiaan 166. Useimmilla heimon lajeilla ei ole symbioottisia zooksantellileviä, jotka tuottaisivat ravintoa yhteyttämällä, joten ne voivat elää myös pimeässä: syvällä meressä tai luolissa.Dendrophylliidae Tree of Life == Heimoon kuuluvia sukuja == * Turbinaria yhteyttävä riuttoja rakentava suku * Duncanopsammia yhteyttävä riuttoja rakentava suku * Rhizopsammia * Balanophyllia * Heteropsammia joitakin yhteyttäviä lajeja * Tubastrea * Dendrophyllia * Notophyllia * Enallopsammia muodostaa syvänmeren riuttoja == Lähteet == Luokka:Kivikorallit
Kristofasismi

Kristofasismi on kristillisen teologian käsite, jonka lanseerasi vapautuksen teologiaa edustava Dorothee Sölle kirjassaan Phantasie und Gehorsam. Überlegungen zu einer künftigen christlichen Ethik vuonna 1968. Söllelle kristofasismi tarkoittaa autoritaarista teologiaa, joka on arroganttia, totalitaarista, asenteeltaan imperialistista ja sen tyypillinen edustaja oli luterilainen kirkko Natsi-Saksassa. Söllen termi oli hyvin marginaalisessa käytössä, kunnes se nousi laajempaan käyttöön vuonna 2006–2008 vastineena David Horowitzin termille ”islamofasismi”. == Kirjallisuutta == *Sölle, Dorothee (1968) Phantasie und Gehorsam. Überlegungen zu einer künftigen christlichen Ethik, Stuttgart, Berlin. *Sölle, Dorothee (1974) Political Theology, Philadelphia, Fortress Press ISBN 0800610652 *Sölle, Dorothee (1984) The Strength of the Weak: Toward a Christian Feminist Identity, Philadelphia, Westminster Press, ISBN 0664246230 *Sölle, Dorothee (1990) The Window of Vulnerability: A Political Spirituality, Minneapolis, Fortress Press, ISBN 0800624327 *Sölle, Dorothee (1990) Thinking About God: An Introduction to Theology, London, SCM Press ISBN 0334024765 *Sölle, Dorothee (1993) Stations of the Cross: A Latin American Pilgrimage, Minneapolis, Fortress Press ISBN 0800626885 * * Luokka:Fasismi Luokka:Vapautuksen teologia
Sørfjorden (Hardanger)

Sørfjorden on Hardangervuonoon liittyvä sivuvuono Vestlandin läänissä, Norjassa. == Maantiede == Vuono sijoittuu kahden kunnan, Oddan ja Ullensvangin, alueille. Vuonon pohjoispuoli haarautuu länteen päin Hardangervuonon pääreitille, mistä vesi on yhteydessä Norjanmereen. Toinen pohjoispään vuonohaara jatkuu Eidfjordenina kohti koillista ja itää. Vuonon länsipuolella sijaitsee suurehko lakijäätikkö Folgefonn. Vuonon varrella on useita yli 1 500 metriä korkeita vuorenhuippuja. Vuonon varrella sijaitsee väestökeskittymiä, kuten Odda, Tyssedal, Lofthus ja Kinsarvik. == Liikenne == Vuonon varrella sijaitsee autoteitä molemmin puolin rantoja. Itärantaa pitkin kulkee päätie Fv13, joka jatkuu Oddasta kohti etelää ja pohjoisessa lauttayhteyden ylitettyään kohti Vossia ja Eurooppatietä E16. Vuonon länsirannalla kulkee Fv550-tie, joka yhdistää useita pieniä länsirannan asutuksia jatkuen vuonon pohjoispäästä jonkin matkaa pitkin Hardangervuonon etelärantaa. Sørfjordenin länsipuolelta, hieman Oddaa pohjoisempaa, risteää Fv551-tie, joka on tunneliyhteydessä Folgefonn-jäätikön ali länteen, Gjerdeen ja edelleen pidemmälle Hardangervuonon etelärannikolle. == Lähteet == == Aiheesta muualla == Luokka:Norjan vuonot Luokka:Hordalandin läänin maantiede Luokka:Odda Luokka:Ullensvang
Orange Sky Golden Harvest

Orange Sky Golden Harvest (, aiemmin Golden Harvest) on hongkongilainen elokuvayhtiö. Yhtiön toimintaan kuuluvat elokuvien tuottaminen ja levittäminen sekä elokuvateatterit. Golden Harvest oli ensimmäinen kiinalainen elokuvayhtiö, jonka onnistui lyödä itsensä länsimarkkinoille, erityisesti Bruce Leen ja Jackie Chanin tähdittämien elokuvien avulla.Chu, Yingchi. [2003] (2003). Hong Kong Cinema: Coloniser, Motherland and Self. == Lähteet == == Aiheesta muualla == *Golden Harvestin virallinen sivusto Luokka:Elokuvayhtiöt Luokka:Hongkongilaiset yritykset Luokka:Hongkongin elokuva
Flabellidae

Flabellidae on kivikorallien heimo, josta tunnetaan kaikkiaan 103 lajia, jotka jaetaan 11 sukuun. Heimon lajeja tunnetaan fossiileista varhaisliitukaudelta alkaen, ja nykyisin ne ovat levinneet maailman kaikille merille Pohjanmereltä Etelämerelle asti, pinnasta 3200 metrin syvyyteen, jopa vesistä joiden lämpötila on pakkasen puolella Etelänapamanteren lähellä. Tämän heimon lajeilla ei ole symbioottisia zooksantellileviä, jotka tuottaisivat ravintoa yhteyttämällä. Ne eivät muodotsta riuttoja tai muitakaan yhdiskuntia, vaan elävät erillisinä polyyppeinä joista jokainen kasvattaa yksilöllisen kalkkikivijalustan. Jotkut lajit lisääntyvät suvuttomasti, ja silloin poikaset putkahtelevat emoyksilön reunoille. == Sukuja == *Blastotrochus Milne-Edwards & Haime, 1848 *Falcatoflabellum Cairns, 1995 *Flabellum Lesson, 1831 *Javania Duncan, 1876 *Monomyces Ehrenberg, 1834 *Placotrochides Alcock, 1902 *Placotrochus Milne-Edwards & Haime, 1848 *Polymyces Cairns, 1979 *Rhizotrochus Milne-Edwards & Haime, 1848 *Truncatoflabellum Cairns, 1989 == Lähteet == Luokka:Kivikorallit
Guynia annulata

Guynia annulata on kivikorallilaji, sukunsa sekä heimonsa Guyniidae ainoa laji. Sillä ei ole symbioottisia zooksantellileviä, jotka tuottaisivat ravintoa yhteyttämällä, ja se pärjää pimeässä 28–1300 metrin syvyydessä ja melko kylmässä vedessä. Nämä korallit eivät muodosta riuttoja tai muitakaan yhdyskuntia, vaan elävät erillisinä polyyppeinä joista jokainen kasvattaa yksilöllisen putkimaisen kalkkikivijalustan. Aikuiset yksilöt ovat tyypillisesti halkaisijaltaan millimetrin luokkaa, suurimmat jopa kymmenen millimetriä. == Lähteet == *Hoeksema, B. (2012) Guynia annulata Duncan, 1872 World Register of Marine Species. Luokka:Kivikorallit
Kenton (Newcastle)

Kenton on Newcastle upon Tynen alue kaupungin luoteisosassa. Sitä rajoittavat Town Moor ja Gosforth, ja sieltä on läheiset liikenneyhteydet Newcastlen lentoasemalle. Kentonissa oli vuoden 2001 väestönlaskennassa 10 587 asukasta. == Lähteet == Luokka:Newcastle upon Tynen kaupunginosat
Kultaankosket

Kultaankosket on Kymijoen alajuoksulla sijaitseva vuolteinen vapaasti virtaava koskialue, joka sijaitsee Kotkan ja Kouvolan kaupunkien rajalla. Kosket on suojeltu koskiensuojelulailla ja ne kuuluvat Kymijoen Natura 2000 -alueeseen (FI0401001). Kultaankoskien koskialueen pituus on noin 600 metriä, leveys 350 metriä ja koskien pudotuskorkeus 1,5 metriä. Kultaankosket kuuluvat koskiluokituksen luokkaan I, ja ovat helposti kuljettavissa veneellä tai kanootilla. ==Lähteet== Luokka:Kotkan kosket Luokka:Kouvolan kosket Luokka:Kymijoen alaosan alue Luokka:Kymijoki Luokka:Kymenlaakson luonnonsuojelualueet
Town Moor

Town Moor eli kaupunginnummi on laaja viheralue Newcastle upon Tynen keskustan pohjoisreunalla. Alueen pinta-ala on noin 400 ha. Se on ollut yhteisenä laidunalueena 1100-luvulta asti.Town Moor Newcastle City Council == Lähteet == Luokka:Newcastle upon Tyne
Discovery Museum

Discovery Museum on museo Newcastle upon Tynessä. Sen kokoelmat liittyvät tieteen ja teknologian historiaan, erityisesti merenkulun historiaan, yhteiskuntaan ja sotilashistoriaan.http://www.twmuseums.org.uk/discovery/collections/ == Lähteet == Luokka:Newcastle upon Tynen museot Luokka:Tiedemuseot
Saratovin sotilasinstituutti

Saratovin sotilasinstituutti () on Venäjän sisäasianministeriön (MVD) turvallisuusjoukkojen upseereita kouluttava oppilaitos Saratovin kaupungissa Venäjällä. Sieltä valmistuvat luutnantit sijoittuvat ensi kädessä viideksi vuodeksi federaation sisäisten joukkojen yksiköihin. Koulurakennus on neuvostoajalta. Koulu on perustettu 2.toukokuuta.1932. Koulutus kestää vähintään 5 vuotta. Koulusta on valmistunut noin 36000 oppilasta. Saratovin sotilasinstituutin johtajana toimii kenraalimajuri Sergei Muhoed. == Saratovin sotilasinstituutin museo == Museon perustamisen keksi silloinen johtaja kenraalimajuri Juri Nesterov vuonna 1974. Vuonna 1975 museoon alettiin keräämään armeijan esineitä. Vuonna 1984 museoon oli saatu tarpeeksi esineitä, että se saatiin avattua yleisölle. Nykyään museossa on yli 7000 esinettä. Museossa järjestetään säännöllisesti veteraanien vierailuja ja esitelmiä yleisölle. Museossa on neljä eri osaa, joissa esineet ovat ajankohdan mukaisesti: * 1917 - 1922 * 1922 - 1941 * 1941 - 1945 * vuodesta 1945 alkaen == Lähteet == == Aiheesta muualla == * Viralliset sivut Luokka:Saratovin alue Luokka:Venäjän koulutus Luokka:Venäjän poliisitoimi
Sørfjorden

Sørfjorden tarkoittaa seuraavia: * Sørfjorden, vuono Norjan Hordalandin läänissä * Sørfjorden, vuono Norjan Tromssan läänissä
Pyhän Marian katedraali (Newcastle)

Pyhän Marian katedraali on kirkkorakennus Newcastle upon Tynessä, Englannissa. Vuonna 1844 valmistunut Augustus Puginin suunnittelema rakennus edustaa uusgotiikaa. == Historia == Heinäkuussa 1838 Newcastlen katolisten tapaamisessa päätettiin uuden kirkon rakentamisesta. Vuoteen 1842 mennessä kansalaiset keräsivät 6 500 puntaa (nykyrahassa noin miljoona puntaa) kirkon rakentamiseksi. Katolilainen Augustus Pugin valittiin kirkon arkkitehdiksi, ja hän sai suunnitelmansa valmiiksi pian vuoden 1842 Newcastlen-vierailunsa jälkeen. Rakentamista valvonut komitea tarkkaili, että kirkon rakennustyöt eivät ylittäisi budjettia. Vaikka komitea vaatikin Puginin suunnitelmiin useita muutoksia taloudellisten syiden takia, niin lopulta ulkoasu oli pitkälti sellainen kuin Pugin halusi sen olevan, vain kirkontornia ei rakennettu. Rakennustöitä johti Puginin ystävä George Myers. Kirkko avattiin 21. elokuuta 1844, ja sen seurakunnan ensimmäiseksi papiksi valittiin aiemmin samana vuonna piispaksi nimetty William Riddell. Kirkosta tuli katedraali, kun se valittiin 29. syyskuuta 1850 perustetun Hexhamin hiippakunnan pääkirkoksi. Hiippakunnan nimeksi tuli 11 vuotta myöhemmin Hexhamin ja Newcastlen hiippakunta. Vuonna 1870 kuolleen Elizabeth Dunnin testamenttirahojen ansiosta kirkkoon pystyttiin rakennuttamaan lopulta torni. Vuonna 1894 kirkon 150-vuotisjuhlavuonna aloitettiin laajat kunnostustyöt, ja vuonna 1901 sinne rakennettiin kastekappeli. Toisessa maailmansodassa katedraalin eteläpuolen ikkunat vaurioituivat räjähdyksessä. 1980-luvulla alkoivat uudet kunnostustyöt, joiden aikana vaihdettiin muun muassa pahoin kärsinyt katto. 1980-luvun kunnostustyöt maksoivat 10 kertaa niin paljon kuin kirkon rakennustyöt. Vuonna 1998 kirkolle ehdotettiin jälleen uutta neljä vuotta kestävää kunnostusta, ja tuona aikana kirkkoon asenettiin muun muassa keskuslämmitysjärjestelmä. Sisätilojen kunnostus saatiin valmiiksi joulukuussa 2002, mutta uuden valaistuksen asentaminen kesti helmikuulle 2003. Kesäkuussa 2004 kirkkon toisessa maailmansodassa vaurioituneiden ikkunoiden tilalle laitettuun uudet ikkunat, jotka omistettiin sodassa kuolleelle, jälkikäteen Viktorian ristillä palkitulle Adam Wakenshaw’lle. == Lähteet == == Aiheesta muualla == *Katedraalin kotisivut Luokka:Newcastle upon Tynen rakennukset ja rakennelmat Luokka:Englannin katedraalit Luokka:Kivikirkot
Baltic (taidekeskus)

Baltic on nykytaiteen keskus Koillis-Englannissa Newcastlen naapurissa Gatesheadin puolella.Baltic mill Se on rakennettu vanhaan viljamyllyyn, jonka nimi "Baltic" on lukenut rakennuksen seinässä jo ennen taidekeskuksen perustamista. Mylly rakennettiin vuonna 1951 ja lakkasi toimintansa 1987. Muutostyöt maksoivat 46 miljoonaa puntaa. Lopputuloksena on eräs Euroopan suurimpia nykytaiteen tiloja.Northumberland and the North East Holidyas in Northumberland and the North East Ennen toista maailmansotaa suunnitellun myllyn nimi oli Baltic (suom. Baltia tai Itämeri). Se juontui tutkijoiden mukaan Lontoon Baltic Exchange -nimisestä vehnäkaupan keskuksesta. Luultavasti nimi johtuu alun perin Hovis Mills -yhtiön tavasta nimittää myllyjään merien tai jokien mukaan, kuten Ocean Mill, Solent Mill tai Atlantic Mill. Yhtiön Lontoon pääkonttori oli nimeltään Baltic House. Turner-palkinnot on alettu jakaa Tate-museon ja Tate Modernin sijasta Balticissa vuodesta 2011 alkaen.Turner Prize to leave London for BALTIC Turner-palkintoehdokkaiden näyttelyn kävijämäärät ovat ylittäneet lähes kaikki odotukset. Tammikuussa 2012 Balticin toisessa Turner-näyttelyssä oli käynyt 149 000 vierailijaa, kun sen ollessa Lontoossa siinä oli käynyt keskimäärin 80 000 kävijää vuodesta 1984 alkaen. == Lähteet == Luokka:Tyne ja Wearin rakennukset ja rakennelmat Luokka:Englannin taidemuseot
Barcode Brothers

Barcode Brothers oli tanskalainen trance-yhtye, jonka muodostivat Christian Møller Nielsen ja Anders Øland. Heidät tunnetaan klubihiteistään "Dooh Dooh", "Flute" ja "SMS". Yhtye julkaisi kaksi studioalbumia ennen kuin hajosi vuonna 2004. ==Diskografia== ===Albumit=== *Swipe Me (2000) *BB02 (2002) ===Singlet=== *These Boots Are Made For Walking (1999) *Dooh Dooh (1999) *Tele (2000) *I Feel Your Heartbeat (2000) *It's a Fine Day (2000) *Flute (2000) *SMS (2002) ==Aiheesta muualla== *Barcode Brothers (myspace.com) Luokka:Tanskalaiset elektronisen musiikin yhtyeet Luokka:Trance-yhtyeet
Siyabonga Sangweni

Siyabonga Sangweni (s. 29. syyskuuta 1981 Empangeni, KwaZulu-Natal) on eteläafrikkalainen jalkapalloilija, pelipaikaltaan keskuspuolustaja. Hän edustaa Etelä-Afrikan pääsarjassa pelaavaa Orlando Pirates FC:tä. Hänen nuorempi veljensä Thamsanqa pelaa Amazulun joukkueessa samalla sarjatasolla. ==Maajoukkuemaalit== # Päivämäärä Paikka Vastustaja Maali Lopputulos Ottelumuoto 1 24.5.2010 Soweto, Etelä-Afrikka 1–1 Tasapeli Ystävyysottelu 2 15.5.2011 Dar es Salaam, Tansania 1–0 Voitto Ystävyysottelu ==Aiheesta muualla== * Luokka:Eteläafrikkalaiset jalkapalloilijat Luokka:Vuonna 1981 syntyneet Luokka:Elävät henkilöt
Gardineriidae

Gardineriidae on kivikorallien heimo.Gardineriidae Stolarski, 1996 ITIS Siihen kuuluu ainakin kaksi sukua.WoRMS taxon details Stolarskicyathus pocilliformis on CITESin listalla.http://www.cites.org/eng/resources/pub/checklist08/Checklist.pdf == Sukuja == * Gardineria Vaughan, 1907 * Stolarskicyathus Cairns, 2004 == Lähteet == Luokka:Kivikorallit
Santtu Huhtala

Santtu Huhtala (s. 15. maaliskuuta 1992 Turku) on suomalainen entinen jääkiekkoilija. Huhtala oli pelipaikaltaan keskushyökkääjä, mutta osasi pelata myös laidassa. Hänen vahvuuksiinsa kuuluivat nopeus ja kiekollinen peli. Huhtala pelasi urallaan kolmen kauden aikana yhteensä 36 SM-liigaottelua Turun Palloseurassa.EliteProspects ==Ura== ===Seuraura=== Huhtala on TPS:n kasvatti ja edustanut joukkuetta koko junioriuransa ajan. Hän voitti Tepsi-nimellä pelanneessa joukkueessa B-nuorten I-divisioonan mestaruuden ja C-nuorten SM- pronssia vuonna 2008. Kaudella 2009–2010 oli TPS:n A-nuorten paras pistemies ja maalintekijä tehoilla 13+19=32. Kaudella 2010–2011 Huhtala oli A-nuorten varakapteeni ja paras pistemies tehoilla 12+33=45. Hän jakoi A-nuorten syöttöpörssin toisen sijan HPK:n Teemu Rautiaisen kanssa. Hän pelasi myös TPS:n edustusjoukkueessa neljä ottelua European Trophy -harjoitusturnauksessa. Maaliskuussa 2011 Huhtala teki TPS:n kanssa kaksivuotisen jatkosopimuksen. Kaudella 2011–2012 Huhtala nostettiin TPS:n SM-liigarinkiin. Hän pelasi edelliskauden tapaan myös European Trophyssa ja A-nuorissa. Huhtala teki SM- liigadebyyttinsä 23. syyskuuta 2011 kotona Saimaan Palloa vastaan ja sai siinä jääaikaa 8.37 minuuttia. Hän pelasi liigakaudella 20 runkosarja- ja kaksi playoff-ottelua. Huhtala teki SM-liigauransa ensimmäisen maalin kauden 2012–2013 avauskierroksella HPK:ta vastaan. ===Maajoukkueura=== Huhtala edusti myös Suomen alle 17-vuotiaiden maajoukkuetta Euroopan nuorten olympiafestivaaleissa vuonna 2009. Yhteensä hän on pelannut viisi nuorten maaottelua ja 17 poikien maaottelua. ==Tilastot== 2011–2012 TPS SM-liiga 20 0 0 0 0 2 0 0 0 0 2012–2013 TPS SM-liiga 15 1 0 1 4 0 0 0 0 0 2013–2014 TPS SM- liiga 1 0 0 0 0 0 0 0 0 0 KooKoo Mestis 28 7 10 17 6 11 1 5 6 0 2kausi yhteensä SM-liiga 36 1 0 1 4 2 0 0 0 0 1kausi yhteensä Mestis 28 7 10 17 6 11 1 5 6 0 == Lähteet == * * * * ===Viitteet=== Luokka:Suomalaiset jääkiekkoilijat Luokka:Vuonna 1992 syntyneet Luokka:Elävät henkilöt
Jim Caldwell

Jim Caldwell (s. 16. tammikuuta 1955 Beloit, Wisconsin) on yhdysvaltalainen amerikkalaisen jalkapallon valmentaja. Hän toimi yli 20 vuotta valmentajana eri yliopistoissa, kunnes NFL:n Tampa Bay Buccaneersin valmentaja Tony Dungy palkkasi hänet pelinrakentajien valmentajaksi vuonna 2001. Caldwell toimi Dungyn alaisuudessa myös Indianapolis Coltsin organisaatiossa ja seurasi häntä päävalmentajana vuonna 2009. Caldwell ensimmäinen kausi oli menestyksekäs. Colts voitti hänen johdollaan runkosarjan 14 ensimmäistä peliään. Pudotuspeleissä joukkue eteni Super Bowliin asti, jossa Pittsburgh Steelers osoittautui kuitenkin paremmaksi. Kaudella 2011 Colts pelasi ilman loukkaantunutta tähtipelinrakentajaansa Peyton Manningia ja tuloksena oli vain kaksi voittoa. Caldwell sai kauden jälkeen potkut.http://www.indystar.com/article/20120117/SPORTS03/120116040/Colts-fire- head-coach-Jim-Caldwell Yliopistotasolla Caldwell toimi Wake Forestin päävalmentajana vuosina 1993–2000.http://www.wakeforestsports.com/sports/m-footbl/mtt/caldwell_jim00.html Baltimore Ravens palkkasi Caldwellin apuvalmentajaksi kaudelle 2012. Kesken kauden hyökkäyksen koordinaattori Cam Cameron sai potkut ja Caldwell nostettiin hänen tilalleen. Ravens fire Cam CameronESPN.com Loppukausi sujui hienosti ja kausi päättyi Ravensin Super Bowl-voittoon.Super Bowlista huikea trilleri – Baltimore mestariksiIltalehti Detroit Lions palkkasi Caldwellin päävalmentajakseen kaudelle 2014.http://espn.go.com/nfl/story/_/id/10292434/detroit-lions-hire-jim- caldwell-new-head-coach Hänen kautensa Lionsin peräsimessä kesti neljä kautta. Joukkue selvisi pudotuspeleihin kahdesti, mutta tippui molemmilla kerroilla jatkosta ensimmäisessä pelissä.https://www.freep.com/story/sports/nfl/lions/2018/01/01/detroit-lions- jim-caldwell-fired/992291001/ == Lähteet == ==Aiheesta muualla== Luokka:Yhdysvaltalaiset amerikkalaisen jalkapallon valmentajat Luokka:Vuonna 1955 syntyneet Luokka:Elävät henkilöt
Marvin Lewis

Marvin Ronald Lewis (s. 23. syyskuuta 1958 McDonald, Pennsylvania) on yhdysvaltalainen amerikkalaisen jalkapallon valmentaja, joka toimi NFL:n Cincinnati Bengalsin päävalmentajana vuosina 2003-2018. Aiemmin urallaan Lewis toimi mm. Baltimore Ravensin puolustuksen koordinaattorina ja oli voittamassa Super Bowlia kaudella 2000. Luokka:Yhdysvaltalaiset amerikkalaisen jalkapallon valmentajat Luokka:Vuonna 1958 syntyneet Luokka:Elävät henkilöt
Jim Schwartz

Jim Schwartz (s. 2. kesäkuuta 1966 Halethorpe, Michigan) on yhdysvaltalainen amerikkalaisen jalkapallon valmentaja. Hän toimi Tennessee Titansin puolustuksen koordinaattorina vuosina 2001–2008. Detroit Lions palkkasi Schwartzin päävalmentajakseen vuonna 2009. Joukkue oli hävinnyt edellisellä kaudella kaikki ottelunsa. Schwartz sai Lionsin kurssin nousuun ja kolmannella kaudellaan hän johdatti joukkueen pudotuspeleihin 11 vuoden tauon jälkeen. Kaudet 2012 ja 2013 eivät kuitenkaan menneet odotusten mukaan ja tämä johti Schwartzin potkuihin.http://nfl.si.com/2013/12/30/jim-schwartz-fired-detroit- lions/ == Lähteet == Luokka:Yhdysvaltalaiset amerikkalaisen jalkapallon valmentajat Luokka:Vuonna 1966 syntyneet Luokka:Elävät henkilöt